GRADSKO KAZALIŠTE MLADIH, SPLIT

Trg Republike 1

**Z A P I S N I K**

četrdesetdruge sjednice Kazališnog vijeća GKM-a

Sjednica Kazališnog vijeća GKM-a održana je 15. listopada 2021., online (videopozivom) s početkom u 10:30 sati

U pozivu sudjelovali:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje Zapisnika četrdesetprve sjednice Kazališnog vijeća
2. Razmatranje Prijedloga Financijskog plana i Programa rada za 2022. godinu s projekcijama za 2023. i 2024. godinu
3. Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

Ravnatelj je sudionicima sjednice obrazložio Prijedlog Programa rada za 2022. i na njemu utemeljenog Financijskog plana za 2022. s projekcijama za 2023. i 2024.

Prijedlog Financijskog plana povećan je u odnosu na financijski limit koji je u svojim Uputama odredio Osnivač, a povećanje plana rashoda temelji se prvenstveno na činjenici da Osnivač prilikom određivanja sredstava za pokriće rashoda za zaposlene nije uzeo u obzir povećanje osnovice plaće sukladno novom Kolektivnom ugovoru, koje povećanje slijedi od 1. siječnja 2022. godine. Također je od Grada Splita zatraženo i više sredstava s osnova ostalih troškova iz razloga što je dosadašnji iznos koji je Kazalište dobivalo od Grada za pokriće troškova produkcije dovoljan za podmirenje izdataka jednog premijernog naslova, a Kazalište je u obvezi godišnje producirati tri premijere te jednu obnovu predstave. Kad se tome pridoda i negativan učinak korona krize na prihode od prodaje ulaznica, jasno je da se pred Kazalište postavlja teško ostvariv zadatak uspješne realizacije zadanih programskih okvira i uravnoteženog financijskog rezultata.

Nakon kraće rasprave, članovi Vijeća jednoglasno su dali suglasnost Ravnatelju na podnošenje ovakvog prijedloga Financijskog plana za 2022. s projekcijama Osnivaču.

**Točka 3.**

Pod točkom Razno, nije bilo tema za raspravu.

Sjednica dovršena u 11:05 sati.

Vinko Mihanović, potpredsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/

Urbroj: 2181-110-01-00/1

Split, 18. listopada 2021.